*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a alapján minősített*** *törbbség szükséges,*

*az előterjesztés* ***nyilvános ülésen tárgyalható****!*

*130. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

Javaslat étkezési térítési díjak emelésére

|  |
| --- |
| **Előterjesztő:** Dr. Bozsolik Róbert polgármester**Készítette**: Lampek- Bognár Zsuzsanna élelmezésvezető Kondriczné dr. Varga Erzsébet jegyző **Törvényességi ellenőrzést végezte:** dr. Firle- Paksi Anna aljegyző**Tárgyalja:**valamennyi bizottság |

 **Tisztelt Képviselő- testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §-a alapján, ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot. A társulási megállapodás III./3.2. pontjában foglaltak alapján Bátaszékre és Alsónyékre vonatkozóan Bátaszék Város Önkormányzatának Képviselő-testülete alkot a gyermekjóléti alapellátás keretében biztosított gyermekek napközbeni ellátásáért fizetendő térítési díjakról rendeletet, míg Alsónánára és Pörbölyre vonatkozóan az adott község képviselő-testülete.

Utoljára 2020. szeptember 1. napjától a képviselő- testület döntése alapján kizárólag a felnőtt étkezés térítési díja került megemelésre +8,49%-kal. A képviselő- testület a gyermekétkeztetés térítési díjait változatlanul hagyta és az ebből adódó bevétel kiesés fedezetét az önkormányzat költségvetésében saját forrásból biztosította.

A Konyha működéséről a veszélyhelyzetek ideje alatt többször beszámoltunk a Képviselő- testületnek. A vírushelyzet és a nevelési- oktatási intézmények időszakos zárva tartása jelentősen befolyásolta a Konyha működését, a napi lefőzendő adagszámok alakulását. Magasabb szintű jogszabályi rendelkezés következtében először 2021. december 31-ig, majd 2022. június 30. napjáig nem volt lehetőség a térítési díjak emelésére, holott a 2022-es nyersanyag beszerzési eljárás eredményeként már 2021. novemberében látható volt, hogy január 1-től a térítési díjak mintegy 20 %-os emelésére lenne szükség. Időközben a helyzet rosszabbodott, szinte minden beszállító az árait megemelte a jelenlegi piaci helyzetre hivatkozva, melyről igazgató asszony részletesen beszámol az előterjesztés 1. számú mellékletét képező tájékoztatójában.

Mindezekre tekintettel az igazgató asszony az élelmezésvezető és a pénzügyi iroda kimutatásait figyelembe véve javasolja a térítési díjak emelését az előterjesztés 2. számú mellékletét képező levelében. ( Az élelmezésvezető javaslata a 3. számú melléklet, a pénzügyi iroda kimutatása a 4. számú melléklet.)

A térítési díj emelési javaslat a következő:

|  |  |  |
| --- | --- | --- |
|  | **Térítési díj összege jelenleg** | **Térítési díj javasolt összege 2022. augusztus 1-től** |
| ellátási körzetbe tartozó bölcsődés (reggeli-tízórai-ebéd uzsonna) | *311 Ft/fő/nap + ÁFA* | ***461 Ft/fő/nap + ÁFA*** |
| óvoda (tízórai-ebéd-uzsonna)  | *362 Ft/fő/nap + ÁFA* | ***549 Ft/fő/nap + ÁFA*** |
| bölcsőde, óvoda diétás ebéd | *274 Ft/fő/nap +ÁFA* | ***430 Ft/fő/nap +ÁFA*** |
| ált. iskolai tanuló (tízórai-ebéd-uzsonna)  | *456 Ft/fő/nap + ÁFA* | ***716 Ft/fő/nap + ÁFA*** |
| általános iskolai tanuló (ebéd,diétás ebéd) | *274 Ft/fő/nap + ÁFA* | ***430 Ft/fő/nap + ÁFA*** |
| gimnáziumi tanuló (ebéd,diétás ebéd) | *318 Ft/fő/nap + ÁFA* | ***514 Ft/fő/nap + ÁFA*** |
| felnőtt ebéd, diétás ebéd | *621 Ft/fő/nap + ÁFA* | ***1130 Ft/fő/nap + ÁFA*** |

**A verzió:** A pénzügyi iroda által készített kimutatásból látszik, hogy amennyiben az önkormányzat **a térítési díjakat nem emelni meg,** az önkormányzatnak a jelenleg ismert mintegy 8 millió forint veszteségfinanszírozáson fellül további **13 788 825** **Ft saját forrást** kell hozzájárulásként átadnia az étkeztetés biztosításához. Ebben az esetben a határozati javaslat elfogására van szükség, melyben a képviselő- testületnek a 13 788 825 Ft saját forrást biztosítania kellene, melynek fedezete nem áll rendelkezésre a 2022. évi költségvetésben.

**B verzió:** A térítési díjak – az igazgató asszony és az élelmezésvezető javaslatának megfelelően történő - megemelése esetén az önkormányzatnak **nem kell további saját forrást** hozzájárulásként átadnia az étkeztetés biztosításához.

A térítési díj megemelésére irányuló rendelet tervezet elfogadása esetén az alábbiakra figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel a díj emelését tartalmazó rendelet 2022. augusztus 1. napján léphet hatályba legkorábban.

A jogalkotásról szóló 2010. évi CXXX. törvény  5. § (5) bekezdése szerint:

*„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult. Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges****.”***

Fentiek alapján a rendelet tervezet megalkotásához - a társulási megállapodásra tekintettel - Alsónyék Község Önkormányzata Képviselő- testületének hozzájárulását be kell szerezni.

A B verzió esetén az előterjesztés mellékletét képező rendelet tervezet minősített többséggel történő elfogadása szükséges.

**Határozati javaslat az előterjesztés „A” változatának támogatása esetén:**

**Bátaszéki konyha vonatkozásában a veszteség tudomásul vételére**

Bátaszék Város Önkormányzatának Képviselő- testülete a Bátaszéki Mikrotérségi Óvoda, Bölcsőde és Konyha Konyhai egysége vonatkozásában az étkeztetés intézményi térítési díjait nem emeli meg, egyben tudomásul veszi, hogy az étkeztetés jelenleg hatályos térítési díj alkalmazásával történő biztosítása esetén további 13 789 e Ft veszteséget kell finanszírozni, melynek fedezete az önkormányzat 2022. évi költségvetésében nem áll rendelkezésre.

Határidő: 2022. június 30.

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: MOB igazgató

 Bátaszéki KÖH pénzügyi iroda

 irattár

***INDOKOLÁS***

**a helyi gyermekvédelmi ellátásokról szóló 9/2021. (VII. 2.) önkormányzati rendelet módosításáról szóló rendelet-tervezethez**

**Általános indokolás:**

A rendelet megalkotására a térítési díjak emelése okán kerül sor, melyet a nyersanyag beszerzési árak növekedése indokol.

**Részletes indokolás:**

1. §-hoz: A mellékletek cseréjével a térítési díjak emelésére kerül sor.

2. §-hoz: Hatályba léptető rendelkezést tartalmaz.

***HATÁSVIZSGÁLAT***

**Társadalmi hatása:** nincs

**Gazdasági hatása:** a Konyhának többlet bevétele keletkezik

**Költségvetési hatása:** a térítési díjak emelésével az önkormányzatnak kevesebb saját forrást kell fordítani az étkeztetésre

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** az önkormányzatnak kell a szükséges többletforrást a továbbiakban is biztosítani

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság